Hasan Salihamidžić

**Hasan "Braco" Salihamidžić** bivši je bosanskohercegovački nogometaš. Prestao se aktivno baviti nogometom 1. jula 2012.

## Nogometni početak 
Prve nogometne korake napravio je u dresu Turbine. Nedugo zatim kao prelazi u mostarski Velež.

Salihamidžić je prošao sve reprezentativne selekcije bivše Jugoslavije. U novembru 1992. godine odlazi u Hamburg i uz pomoć rođaka Ahmeda Halilhodžića priključuje se treninzima juniorskog tima HSV-a. U to vrijeme njegov trener bio je Felix Maggath.

## Bundesliga 
Nakon kratkog boravka u juniorskom timu prebačen je u prvi tim HSV-a, gdje ubrzo postaje jedan od najboljih igrača. Jedan period stanovao je kod saigrača Franciska Copada. Tamo je upoznao njegovu sestru Ester, kojom se kasnije i oženio. Nakon izvanrednih igara u Hamburgu mnogi veliki klubovi bili su zainteresirani za njegove usluge, među njima Barcelona i Bayern München. Salihamidžić se odlučio za Bayern, koji mu je bolje odgovarao, jer je htio ostati i igrati u Njemačkoj. U svojoj prvoj sezoni u Bayernu postigao je nekoliko ključnih pogodaka u Ligi prvaka (Barcelona, Manchester United), koji su Bayern odveli u finale ovog prestižnog takmičenja. Godine 2004. Rafael Benítez izjavio je kako bi želio vidjeti Salihamidžića u svom timu (Liverpoolu), međutim, Bayern je tražio mnogo novca, blizu 18 miliona eura, pa do transfera nije došlo.

## Juventus 
15. januara 2007. potpisao je četverogodišnji ugovor s Juventusom, kojem se pridružio u ljeto iste godine. U 20 utakmica postigao je četiri gola. 12. aprila 2008. postigao je dva gola u pobjedi 3:2 protiv AC Milana u Seriji A.

## Wolfsburg 
Ugovor s Wolfsburgom potpisao je 5. jula 2011. na godinu dana. Posljednju utakmicu odigrao je 5. maja 2012. Nakon isteka ugovora, 1. jula 2012, odlučio se penzionisati.

## Reprezentacija Bosne i Hercegovine 
mini|desno|250px|Reprezentacija Bosne i Hercegovine 2002. sa Salihamidžićem (prvi red, treći slijeva)
Nastupao je i za reprezentaciju Bosne i Hercegovine, za koju je u 42 utakmice postigao šest golova. Debitirao je 1996. u utakmici protiv Hrvatske u Bologni, gdje je postigao prvi gol u historiji reprezentacije Bosne i Hercegovine. U sljedećoj utakmici postigao je pogodak i protiv Italije u pobjedi 2:1. Reprezentativnu karijeru okončao je 16. augusta 2006. u utakmici protiv Francuske u Sarajevu.

Na pitanje novinara koja mu je najdraža pobjeda odgovorio je da je to pobjeda 3:0 protiv Danske na Koševu, a jedina mu je želja bila da s reprezentacijom odigra utakmicu na Evropskom i Svjetskom prvenstvu.

### Statistika 
## Lični život 
Salihamidžić ima troje djece, Selinu, Nicka i Laru June, sa svojom španskom suprugom Esther Copado. Francisco Copado je njegov šurjak..

Jonathan Wilson objavio je u *Guardianu* priču o Salihamidžiću koja govori o tome gdje bi bio danas da nije otišao iz ratom zahvaćene Bosne i Hercegovine.

## Titule 
;Bayern München
* Bundesliga: 1998/99, 1999/2000, 2000/01, 2002/03, 2004/05, 2005/06.
* DFB-Pokal: 1999/2000, 2002/03, 2004/05, 2005/06.
* DFB-Ligapokal: 1998, 1999, 2000, 2004.
* UEFA Liga prvaka: 2000/01.
* Interkontinentalni kup: 2001.

## Reference 
### Napomene 
## Vanjski linkovi 
* 
* 
* 
* Hasan Salihamidžić na weltfussball.de 

Kategorija:Rođeni 1977.
Kategorija:Biografije, Jablanica
Kategorija:Bosanskohercegovački nogometaši
Kategorija:Nogometaši Veleža
Kategorija:Nogometaši Bayern Münchena
Kategorija:Nogometaši Juventusa
Kategorija:Sportista godine Bosne i Hercegovine
Kategorija:Živi ljudi
Kategorija:Bosanskohercegovački sportisti 20. vijeka
Kategorija:Nogometaši HSV-a